Agt sterf in ‘afgryslike ongeluk’ - Maroela Media
Agt mense is dood tydens ŉ grusame botsing buite Keimoes in die Noord-Kaap.
Kapt. Sergio Kock, woordvoerder van die polisie, het die botsing as “afgryslik” beskryf. Volgens Kock het die botsing Saterdag teen 19:30 sowat 15 km buite Keimoes gebeur. Kock het gesê die presiese gebeure is egter nog vaag.
“ŉ Hyundai Accent en ŉ Renault Clio, albei met vier insittendes, het na bewering reg van voor teen mekaar gebots. Sewe mans en ŉ vyfjarige seun is op die toneel dood,” het Kock gesê. “Die polisie het ook agt beseerdes wat in ŉ Toyota Condor was in die veld langs die pad aangetref. Hulle is almal na ŉ hospitaal gehaas.”
Volgens Kock lyk dit asof die Condor ook in die botsing betrokke was, maar daar is nog geen duidelikheid hieroor nie aangesien nie een van die insittendes nog in staat was om ŉ verklaring aan die polisie af te lê nie. Hy het versoek dat enigiemand met meer inligting oor die ongeluk vir kapt. Mbongi Mtirara by 082 454 4014 bel.
Hulle moet motors verban , te veel mense gaan dood…………
Verban simpel redenasies.... · 2 jare gelede
MIKE, hoe redeneer jy?
Kom ons verban:
Motors en taxis en gewere en messe en swembaddens en honde en motorfietse en petrol en vuurhoutjies en……
Neeeee man. Mense moet net bykom.
Mike, dis nie die motors se skuld nie, maar die mense wat hulle bestuur.
Van wa is die mense,weet iemand dalk,ek is van Upington
VEILIGHEIDSGORDELS ASB MENSE
Ek het Sondag daai pad gery. Die mense steek verby op sperstrepe en jaag teen verskriklike spoed. Mense staan langs die pad en drink bier. `n Sperstreep en spoedbeperkings beteken niks op daai pad nie. Ek kan nie onthou wanneer laas ek verkeerspolisie op daai paaie gesien het nie.